Diari Oficial de la Generalitat Valenciana


Sumari del DOGV 3801, del 26-07-2000 (2000/5824)

RESOLUCIÓ de 26 de juny de 2000, del director general d'Obres Públiques per la qual s'aprova definitivament el projecte bàsic «51-A-1485(3). Projecte bàsic. Condicionament carretera CV-759. La Vila Joiosa i Finestrat . Alacant».
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5824


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 26 de juny de 2000, del director general d'Obres Públiques per la qual s'aprova definitivament el projecte bàsic «51-A-1485(3). Projecte bàsic. Condicionament carretera CV-759. La Vila Joiosa i Finestrat . Alacant». [2000/S5824]
  
Per Resolució de 10 de novembre de 1999, del director general d'Obres Públiques es va aprovar provisionalment el projecte bàsic «51-A-1485(3). Projecte bàsic. Condicionament de la carretera CV-759. La Vila Joiosa i Finestrat. Alacant».
  
En el Boletín Oficial del Estado número 17, de 20 de gener de 2000, i en el Diari Oficial de la Generalitat Valenciana número 3.672, de 24 de gener de 2000, es van publicar els anuncis en virtut dels quals s'obria el tràmit d'informació pública als efectes del que estableix la legislació vigent.
  
La directora general de Planificació i Gestió del Medi va dictar el 31 de maig de 2000 la declaració d'impacte ambiental del projecte de referència.
  
En virtut de les atribucions assignades pel Decret 85/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOGV número 3.551), atés l'informe emés per la Divisió de Carreteres, amb els efectes indicats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 122 de la Llei 13/1995, de 18 de maig, de Contractes de les Administracions Públiques, així com per delegació de l'Ordre del conseller d'Obres Públiques, Urbanisme i Transports, de 8 d'abril de 1998 (DOGV núm. 3.229), resolc:
  
Primer. Aprovar definitivament el projecte bàsic «51-A-1485(3). Projecte bàsic. Condicionament de la carretera CV-759 . La Vila Joiosa i Finestrat. Alacant».
  
Segon. Vist el que estableix l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'aquesta resolució d'acord amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que exhaureix la via administrativa, es podrà interposar amb caràcter potestatiu, recurs de reposició, davant del director general d'Obres Públiques en el termini d'un mes, comptador des de l'endemà de la publicació, en virtut del que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm., 12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant del jutjat contenciós administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'aquesta o, si escau, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciós Administrativa.
  
Tot això, sense perjudici que puga interposar, si escau, qualsevol altre recurs que considere procedent.